Болат Назарбаевтың туыстары сұхбат берді
"Болат Назарбаевтың туыстары сұхбат берді" | "https://abai.kz/post/154943"
TITLE: Болат Назарбаевтың туыстары сұхбат берді
URL: https://abai.kz/post/154943
META: "Болат Назарбаевтың туыстары сұхбат берді" | "https://abai.kz/post/154943"
DATE: 25.07.2022
AUTHOR(s): Abai.kz
TOTAL WORDS: 118
TEXT: Болат Назарбаевтың жақындары Экспресс К . басылымын үйіне шақырып, Назарбаевтың денсаулық жағдайы туралы сұхбат берді. Гүлмира Болатқызының айтуынша, әкесі 2015 жылы бүйректің созылмалы обырына шалдыққан. Израиль ауруханасында ем алып, бір бүйрегін алдырған, донор көмегіне жүгінген екен. Сол кезден бастап клиникалық өлім жағдайына түскен ол барлық бизнестен бас тартып, тек денсаулығын күтумен болған. Қазір Болат Назарбаев сөйлей алмайды. «Оған себеп: 2021 жылдан бері көмей обырымен ауырады», - дейді Гүлмира Болатқызы. Бүгінде дәрігерлер 69 жастағы Болат Назарбаевтың хәлі нашар деп отыр. Қатерлі көмей обырынан бөлек, 4-ші сатылы созылмалы бүйрек ауруы, қант диабеті, 3-ші сатылы жүрек қысымы (гипертензия) індеті бар. Өздігімен тамақ іше алмайды. Басылымның жазуынша, Болат Назарбаевтың жағдайын сұрау үшін экс-президент Нұрсұлтан Назарбаев маусым айында туған ауылына арнайы келген. Abai.kz
